مرکزی قهرمان ماراش اولان 7،7 و 7،6 شدتینده زلز‌له‌لرده سوریه-نین موختلیف بؤلگه‌لرینده اؤلن‌لرین سایی 2802، یارا‌لانان‌لارین سایی ایسه 5035-ا یوکسلیب.
سوریه-ده زلز‌له‌دن ضرر چکن حلب، ادلب، حماه، لاذقیه، طرسوس و رقه بولگه لرینده آختاریش-قورتارما ایشلری فوریه‌نین 6-دان داوام ائدیر.
سانا اینفورماسیون آژآنسی‌نین خبرینه گؤره، حلب، ادلب، حماه، لاذقیه، طرسوس بولگه لرینده حکومتین نظارتینده اولان بؤلگه‌لرده 1262 نفر حیاتینی ایتیریب، 2285 نفر یارالانیب.
سوریه-نین قوزیی ینده موخالیفتین نظارتینده اولان اراضی‌لرده ده چوخ‌لو بینا‌لار داغیلیب و یا خسارت آلیب.
سوریه اینسان حاق‌لاری شبکه‌سی (SNHR)، سیویل ساوونما (آغ دبیلقه‌لی‌لر)، یئرلی حاکمیت اورقان‌لاری، ساغلیق تشکیلات‌لاری و یئرلی منبع‌لردن توپ‌لانان معلوماتا گؤره، سوریه-نین ادلیب، "فرات قالخانی" و "زیتون بوداغی" عملیاتی بؤلگه‌لرینده 1540-دن چوخ آدام اؤلوب، 2750-دن چوخ اینسان یارالانیب.
